Iskandar

Iskandar ialah sebuah filem aksi romantik Malaysia 2003 arahan V. Nagaraj yang ditayangkan pada 27 Februari 2003. Filem yang dibintangi aktor berkaliber Awie, Jeslina Hashim, Hetty Sarlene dan Bob Lokman ini menceritakan tentang perhubungan cinta antara jejaka kaya dan wanita biasa serta kehidupan keluarganya yang penuh dengan jenayah.

Sinopsis 
Karl Iskandar adalah anak kepada Tan Sri Hisham Al-Bakri. Dia pulang ke tanahair untuk mengambil alih perniagaan ayahnya. Namun, kepulangannya telah membongkar satu komplot pembunuhan seorang jutawan, Vincent Cheah, yang telah dilakukan oleh Ringgo seorang ketua gangster yang beroperasi di Kuala Lumpur. Di sebalik komplot pembunuhan tersebut, Karl Iskandar menemui satu kebenaran yang amat memedihkan. Ternyata, Tan Sri Hisyam Al-Bakri juga terlibat di dalam perniagaan haram dan menjadi dalang di sebalik komplot pembunuhan tersebut.

Pelakon
 Awie sebagai Karl Iskandar (Main protagonis), Anak kepada Tan Sri Hisyam Bakri, beliau seorang graduan salah sebuah universiti di New York, Amerika Syarikat dan menguruskan cawangan syarikat milik Tan Sri sebelum kembali ke tanah air berikutan tragedi 9/11 dan menjadi CEO syarikat Tan Sri
 Jeslina Hashim sebagai Amira,Pekerja Kelab Malam yang hidup sebagai anak yatim selepas bapanya dimasukan ke penjara akibat membunuh ibu Amira. Amira kemudian menjadi teman wanita Karl Iskandar 
 Jalaluddin Hassan sebagai Tan Sri Hisham Al-Bakri, Ayah kepada Karl Iskandar dan Sarah serta dalang membunuh Vincent Cheah
 Bob Lokman sebagai Eddie Gondol, Kawan sekolah kepada Karl Iskandar yang menjual burger jalanan
 Radhi Khalid sebagai Sawi, Tukang Masak untuk Keluarga Tan Sri Hisyam Al Bakri 
 Aleeza Kasim sebagai Sara Serena, Kakak kepada Karl Iskandar dan anak perempuan kepada Tan Sri Hisyam yang gemar minuman keras disebabkan tekanan hidup 
 Bob Khairul Omar sebagai Ringgo, Ketua samseng (antagonist utama) yang berdendam dengan Tan Sri Hisyam dan Karl Iskandar 
 Farouk Hussain sebagai Man Stering, Pemandu untuk keluarga Tan Sri Hisyam seorang cakap besar dan kelakar
 Hetty Sarlene sebagai Alissa, Sepupu kepada Karl Iskandar yang pernah menaruh hati kepada beliau 
 Ameng Spring sebagai Mail Komando, Pembunuh upahan dan pengikut Ringgo
 Accapan sebagai Bos Disko
 Terry Gallyot sebagai Bud, Pengawal Peribadi Karl Iskandar 
 Maideen sebagai Pak Man
 Buvanes sebagai Mala
 Amrizal Ramli sebagai Dato' Mazlan 
 Hamidah Wahab sebagai Puan Sri
 Nasir Ali sebagai Bapa Amira

Penerbitan
Iskandar diarahkan oleh V. Nagaraj, yang sebelum ini mengarahkan filem Ghazal untuk Rabiah (1997) dan Getaran (2001).

Penyanyi rock Awie diberikan peranan utama; beliau juga berkhidmat sebagai penyelaras lawan. Penyanyi Hetty Sarlene memegang watak Alissa, bakal isteri Iskandar; Iskandar ialah filem sulung lakonannya. Hetty, yang dipaksa menghadiri ujibakat oleh ibunya, menyatakan bekerja dengan Awie pada awalnya gentar, namun menghadapinya dengan tenang. Pelakon lain termasuk Jalaluddin Hassan, Farouk Hussain, Bob Lokman, Radhi Khalid, Bob Khairul, Jeslina Hashim dan Aleeza Kasim.

Filem ini menampilkan lagu "Sangsi Asmara", single yang dikeluarkan oleh Hetty pada Oktober 2001.

Keluaran dan sambutan
Iskandar ditayangkan pada 27 Februari 2003 dan menjadi filem Malaysia kedua yang ditayangkan pada 2003. Ia dipasarkan sebagai aksi-komedi.

Meor Shariman, menulis untuk The Malay Mail, yakin bahawa Iskandar lebih baik dari Getaran dan "semua ramuan dalam filem Melayu paling berjaya yang dibuat 10 tahun" sebelumnya, tetapi menyatakan ia kekurangan fokus dan akhirnya menjadi "naskhah kekurangan genre". Di dalam New Straits Times, Sharifah Arfah memberikan ulasan yang hambar, menulis bahawa filem ini "tiada apa-apa selain watak dua dimensi, plot yang suam-suam kuku dan gurauan membingungkan."

Rujukan

Nota kaki

Bibliografi

Pautan luar 
 

Filem Malaysia tahun 2003
Filem bahasa Melayu
Filem arahan V. Nagaraj